Kulttuurikurkistus+-+ammattitaidon+hankkiminen

**Kulttuurikurkistuksia**
Tutkinnon osan ja teeman laajuus ja ajoitus koskevat ammatillista peruskoulutusta.

**Teema 1: Kulttuurimaailma (6 ov)**

 * Kulttuuritietous
 * Kulttuurimatkailu
 * Joulumatkailu
 * Kulttuurilliset matkailukohteet, -tuotteet ja -palvelut
 * Tieto- ja viestintätekniikan käyttö

Teeman opiskeltuaan opiskelija osoittaa tuntevansa paikallisen kulttuurin, matkailualueen tuotteet, palvelut, nähtävyydet, tilaisuudet ja tapahtumat sekä muut aktiviteetit. Hän tunnistaa keskeisiä paikallisia kulttuurisia tekijöitä. Hän suunnittelee ja valitsee tavan hankkia tietoa eri matkailukohteista. Opiskelija käyttää tieto- ja viestintätekniikkaa tiedon hankinnan ja käsittelyn sekä viestinnän välineenä. Hän tuntee kulttuurimatkailun ohjelmapalveluja.

**Oppimisympäristöt ja opiskelumenetelmät** Tilanteisiin sopivat monipuoliset oppimis- ja toimintaympäristöt, jossa mahdollistuvat erilaiset oppimisprosessit ja oppimismenetelmät.
 * alkuohjaus lähipäivänä, verkko-opetus
 * oppimistehtävät, portfolio, matkailublogi

**Oppimisen arviointi** Oppimisen arviointi on opiskelijaa motivoivaa, aktivoivaa ja opiskelijan itsearviointitaitoja kehittävää palautetta. Opiskelijan oppimista verrataan tavoiteltaviin ammattitaitovaatimuksiin.

**Teema 2: Kulttuuri työssä (4 ov)**

 * Työssäoppiminen
 * Kulttuuripalvelujen myynti ja markkinointi
 * Asiakaspalautteet

Teeman opiskeltuaan opiskelija osaa työskennellä erilaisissa kulttuurillisissa tilaisuuksissa, tapahtumissa ja messuilla. Opiskelija markkinoi ja myy paikkakuntansa ja alueensa kulttuuripalveluja ja -kohteita erilaisissa tilaisuuksissa. Hän ottaa vastaan asiakaspalautetta ja välittää sitä eteenpäin sekä tekee tarvittaessa kehittämisehdotuksia. Työssäoppimisen toiminnallinen ja tavoitteellinen sisältö toteutetaan opiskelijan henkilökohtaisen opiskelusuunnitelman mukaan.


 * Oppimisympäristöt ja opiskelumenetelmät**

Työssäoppiminen tapahtuu aidoissa toimintaympäristöissä käytännön työtehtävien yhteydessä.


 * Oppimisen arviointi**

Oppimisen arviointi on opiskelijaa motivoivaa, aktivoivaa ja opiskelijan itsearviointitaitoja kehittävää palautetta. Opiskelijan oppimista verrataan tavoiteltaviin ammattitaitovaatimuksiin.